Ulac tudert n dima, ayen yebɣu iɛac umdan, ad yas wass anda ad yemmet. Yiwen ur yezri melmi ad yas wass-is, win yellan iḍelli ulac-it ass-a, lmut ur tettextir ara, tettawi ameqqran, amectuḥ, ɣas akken qqaren-d lmut teqreb ɣef win meqqren di leɛmer, neɣ imuḍan i yesɛan aṭṭanen i weɛren ur ḥellun ara, neɣ tameṭṭut ad yerbun…, maɛna anect-a mačči lmaɛna-s tebɛed ɣef imecṭaḥ neɣ win s tezmert-nsen ur sɛin ara aṭṭanen, akken i d-nenna ur tettextir ara, tettawi si ṭṭerf, aṭas n yiqrar i d-ilulen muten , llan wid yemmuten deg uɛebbuḍ n yemma-sten, aṭas n ilemziyen i yečča lebḥer, aṭas yemmuten deg berdan, cḥal n yiwen yeffeɣ seg uxxam ɣef yiḍarren-is yuɣal-d deg usenduq, aṭas yeṭṭsen ur d-ukin ara…, ɣef wanct-a ilaq ad nẓer d akken ddunit-agi ur teswi ara, ihi, ilaq ad nexdem lxir ara ad t-naf di laxert-nneɣ, ad tili lemḥebba wid gar-aneɣ, ad nekkes seg ulawen-nneɣ lekreḥ d tismin d ṭṭmaɛ yellan ger yimdanen ,imi ur neẓri ara d anwa ad yezwiren s aẓekka, acku tudert-agi d lfani, akken i d-yeqqar inzi-agi :  yella ass-a, yella azekka, yella uẓekka. ( inzi wis sin asebter 56) 31